
Opdræt af Rødhovedet Kilehaleparakit 

Aratinga erythrogenys 

For ca. 16 år siden købte jeg et par parakitter af ovenfor angivne art. 
De var lige ankommet og endnu ikke helt udfarvede; dertil kom nok, 
at den pris jeg måtte give, nok lå i overkanten - men hvad, når man 
ser noget, man vil have, er prisen vel som regel ikke det afgørende. 
Men den glæde jeg i de 16 år har haft af de to fugle, er ubetalelige 
Da jeg havde haft dem i mange år, havde de været udstillet, hvor dom¬ 
merne bemærkede og belønnede deres meget fine fjerdragt. 

1966 havde disse to fugle æg (og, mener jeg, unger), men da jeg havde 
besøg af en fugleforening på sommertur, var jeg nervøs for, at et 1ste 
opdræt her i landet, skulle gå i vasken, og jeg bad om, at man tog hen¬ 
syn til de nervøse fugle og spærrede af ved at hænge en rød vandslan¬ 
ge flere gange over stien hen til volieren, idet jeg også bad om, at man 
ville gå forsigtigt forbi uden at forstyrre. 

Jeg fulgte med 1ste hold rundt, og da vi havde været turen igennem og 
jeg kom hen til volieren, så jeg, at man havde flået vandslangen nedv 
og at der stod en 2-3 mand med 5-øren helt henne ved gitteret, og det 
var kun 20-30 cm fra reden og begge fuglene sad med oppustede fjer 
og skældte ud. 

Jeg ved ikke hvad jeg gjorde eller om jeg sagde noget, men man kan 
jo undertiden blive så opbragt og ked af det, så man bliver helt stum, 
og det var måske også det, som blev resultatet. 

Dagen efter var reden tom, fuglene sad begge på deres sædvanlige 
pladser på pindene, og så holdt de sabbatår indtil jeg ifjor flyttede 
dem til en anden voliere; og selv om jeg ikke mener den var bedre 
end den gamle, så var der een fordel -- nemlig at redekassen hængte 
helt tilbage i volieren, og det gav selvfølgelig fuglene mere fred, og 
selvfølgelig har de følt sig mere trygge. Det gav sig udslag på flere 
måder, blandt andet var der mere harmoni og fred over fuglenes ad¬ 
færd - og det bevirkede, at de skred til at lægge æg og ruge. Men alt 
er jo ikke godt, for samtidig begyndte hunnen at pille fjer af hannen, 
og det så jo ikke helt spændende ud. Det kunne jeg! vel nok have væn¬ 
net den af med, men hvad så, jeg turde ikke smøre ham, da der var 
unger i kassen - og een ting til overvejede jeg, hvis jeg nu stoppede 
hendes fornøjelse med plukkeriet af hannen, kunne jeg tænke mig, at 
hun forgreb sig på børnene 

Helt så galt var det nu ikke - det skal vi komme til om lidt. 

Hvordan fik jeg nu vished for, at der var unger; hvis du husker min 
artikel november 1966, side 298 og følgende, da jeg omtalte det den¬ 
gang mislykkede opdrætsforsøg og fuglenes dengang åbenbare aggres¬ 
sivitet - og jeg skulle ikke nyde noget. Men hver eneste dag var fugle¬ 
nes foderskål helt tømt, og selv om jeg stadig forhøjede rationen, så 
gik det med hver eneste dag. 

Ved siden af disse fugle gik et par Mohrenkopf - og de havde også en 
unge - men den er desværre sporløst forsvundet - men det er en helt 
anden historie. Da Mohrenkopf-parret fik æggefoder, så faldt der na¬ 
turligvis også lidt af til Kilehale-parret. 

Efterhånden blev formodningen om unge(r) i kassen til vished, men 
så snart man var i nærheden, smuttede 9 i kassen, og ikke en lyd 
hørtes. 



De, som har haft disse fugle, vil nok undre sig over, hvordan de dog 
har båret sig ad med at tie - nå, hannen skræppede jo stadig op, og 
de er jo dejlige pladshunde at have, for de skal nok komme igennem 
med deres stemmer. 

6. august 1972 havde jeg besøg af Ringsted Fugleforening, og da kom 
der en unge ud af reden. Hannen var tilsyneladende ond ved den, og 
køn var den bestemt ikke. Hun havde plukket den ganske eftertrykke¬ 
ligt, kun de store fjer og dunene var intakte, når dertil kom, at hannen 
forsøgte at jage med den, kunne man jo forvente »hunger^/dødsfald«, 
og så står man der og tæller på knapperne, skal man fange den ind og 
eftermade den eller lade naturen gå sin gang - så har det jo som regel 
vist sig, at det går godt. 

Et par dage senere var der 5 fugle ude i volieren, og den eneste, som 
havde ordentlig tøj på, var den gamle hun. Dog kunne man se, at kro- 

en var fyldt, hvis den havde haft fjer på, var det jo umuligt - altså 
intet så galt, det er dog godt for noget. 

Efterhånden som ungerne fik lidt fjer på, var de helt grønne med en¬ 
kelte røde fjer iblandt. 

Men nu nærmede vi os den tid da fuglene skulle i vinterkvarter, for 
selv om fuglene normalt skulle kunne klare sig en tid endnu, så turde 
jeg ikke friste skæbnen med disse. Ungerne var jo halvt nøgne, og 
hvad havde de at stå imod med, og miste dem ville jeg bestemt ikke 
gerne. Men det som vejede mere til, var den gamle han - endelig hav¬ 
de jeg et par Kilehaleparakitter der sympatiserede • og miste ham og 
så sidde med en enkelt umage hun, som måske aldrig fandt en pas»- 
sende partner - det turde jeg ganske simpelt ikke. 

Fuglene måtte tages ind, ganske vist længe før jeg ellers tager fugle 
ind, men grunden er jo allerede kendt. 

Nu var så gode råd dyre - eller rettere det gik for langsomt at få fjer 
på de tre unger ~ kunne de klare sig selv? Eller ville det gå galt, hvis 
de blev sat i et helt friskt bur. Dette bur satte jeg så nært hen til for- 
ældreburet, at forældrene kunne made ungerne gennem trådvæggen, 
for de store unger tiggede endnu. Men nu kom der fjer på ungerne - 
og i dag mangler ikke en fjer - det kan imidlertid ikke siges om den 
gamle han. Han er næsten grydeklar - og nu skal jeg give ham en om¬ 
gang salve, om det vil hjælpe, er jeg knapt så sikker på, for hun spiser 
ikke fjerene - det er nok mere et nervøst problem end et mangel¬ 
spørgsmål. 

Fjerdragten er meget broget, der er mange flere røde fjer på hele fug¬ 
lens krop, hvor der ikke skulle være nogen røde pletter. Altså vinge- 
buen var det første - derefter fulgte sokkerne, og nu i dag hvor fugle¬ 
ne er over ^ år, bliver masken rød, men der vil sikkert gå lang tid 
endnu, vel omtrent l '/2 år skulle de være udfarvede. De er smukke, 
kraftige og så vidt vi kan se, helt fejlfrie. 

I mellemtiden er der dog opdrættet unger af denne art i Vestjylland, 
og der er faldet en 1. opdræts-medalje. Albrecht-Møller. 

Kollektivet „Fuglebo" 

En voliere med målene 110x150x62,5 cm, hvor frontsidens øverste 85 
cm har fået et fald indefter, så beboernes »visitkort« i påkommende 
tilfælde ikke tilsmudser nettet, men falder til bunden indenfor. Bund¬ 
kassen er 25 cm dyb og opdelt i tre afdelinger, hvoraf den midterste 
udelukkende benyttes til af fodring. De to endeafdelinger (55x62,5 cm) 
er indrettet med henholdsvis grus (dobbeltharpet støbegrus) og skov¬ 
jord, hvilket giver beboerne en form for næsten naturlige omgivelser. 
Skovjorden bliver dagligt gennemfugtet med vand og opkrattet, sam¬ 
tidig med at den overdrysses med ukrudtsfrø, som her svuldner og spi¬ 
rer. På endevæggene er der opsat et »krat« af ædelgrankviste og i et 

par mangehulssten er der opsat en »rørskov« som illuderer ganske 
godt og er til stor glæde for indvånerne. 

Kollektivet består af følgende medlemmer: 

Pytilia phoenicoptera (far og datter, ca. 3 og 1 år gi.) 

Lonchura (Spermestes) cucullata (hr. og fru, ca. 2‘/2 år gi.) 

Hypargos niveoguttatus (ungkarl, ca. 4 år gi.) 

Vidua (Hypochera) chalybeata (ungkarl, ca. 3‘/2 år gi.) 

Uraeginthus cyanocephala (frk., ca. år gi.) 

Neisna (Amandava) subflava (broder og to søstre, ca. 3 år gi.) 

En køn lille samling, måske ikke helt efter normerne, men alligevel et 
acceptabelt »kollektiv«. Det skal bemærkes, at alderen for de forskel¬ 
lige er angivet med forbehold, da kun to er i besiddelse af en fødselsr 
attest. 

Efter en lille ommøblering i volieren med nye kviste og grene den 10. 
januar, begyndte hr. og fru Lonchura straks at se sig om efter en pas¬ 
sende bolig, men forsmåede alle de ophængte muligheder. I stedet be¬ 
gyndte de, og færdiggjorde i løbet af eftermiddagen og næste formid¬ 
dag, en nydelig rede af sisalstaver højest oppe i »kollektivets« venstre 
side. Dog syntes hr. L. ikke at være helt tilfreds med dette sted, for 
hele tiden fløj han rundt og inspicerede flere andre mulige pladser til 
en fremtidig bolig. 

En kurverede, som jeg ved rengøringen havde overset, blev for mor¬ 
skabs skyld anbragt vandret helt oppe under loftet i »kollektivet«s høj¬ 
re side d. 13.; dette var åbenbart sagen for fam. L. - i løbet af d. 14. 
og 15. blev omtalte fritbyggede rede abandonneret og under megen 
travlhed og iver retableret i den vandret anbragte kurverede. Da det 
ovale indgangshul i forhold til redens størrelse kan minde lidt om et 
panoramavindue, kaldes den af husets frue for »panoramareden«. 
Adskillige skinparringer havde fundet sted i dagene fra d. 10. til 13. 
og jeg iagttog én sikker parring ~ godt nok fandt den sted på en gren 
og ikke i reden, men varigheden af denne parring var ca. 10 sek. - 
hvorfor jeg regner den for sikker. Ind imellem dansede hr. L. og jag-i 
tede efter de øvrige beboere overalt de end måtte befinde sig til gene 
for hans udsyn. Det er pudsigt at se hannens dans - alle fjer på bugen 
og kropssider samt issen rejses og han ligesom puster sig op og bliver 
næsten dobbelt så stor; så begynder han at hoppe på pinden samtidig 
lader en svag kvidrende sang sig høre. Sangen bliver heftigere og hef¬ 
tigere for pludseligt at stoppe, som om han føler sig iagttaget, så føh 
ger en hidsig jagt på hunnen, hvilket mest af alt kunne minde om en 
slags konfliktreaktion (overspringshandling). 

20. januar ligger hunnen fast på reden, men der er ikke foretaget no^ 
gen form for redekontrol for ikke at forstyrre. 

23. januar. Der er ingen tvivl om at hunnen ruger fast. Hannen er me¬ 
get vagtsom for alt, der nærmer sig reden, men ellers fredelig. Om nat¬ 
ten er begge i reden. 

Det er interessant at se hr. L's reaktioner på én af et tidligere opma- 
det kulds hanners prøvende »territorialsang« i et bur lige op til volie¬ 
ren. L. blæser sig op til et øredøvende crescendo, som tydeligt får un¬ 
gen til at føle sig »slået« i sangerdysten. 

Kollektivets øvrige beboere passer endnu 28. januar enhver sit, men 
fam. Neisna har udforet to kurvereder med kokostaver - det synes 
som om en lille smule jalousi er kommet imellem de tre søskende, for 
den ene hun må altid være alene, men ikke den samme hele tiden, kan 
det kaldes bigami? Den ene rede blev d. 29. januar overtaget af de to 
Pytilia'er, men det er sikkert kun falsk alarm med dem. 30. januar. 
Hr. L’s aggressivitet er i de sidste dage tiltaget og ingen får nu lov til 
at nærme sig »panoramareden«. Fru L. kommer kun ud i ganske korte 
intervaller for at fouragere og bliver afløst i reden af hr. L. To af fam. 
Neisna må nu tage til takke med taget af den rede fam. Pytilia over¬ 
tog - den anden rede er helt overtaget af den ene søster. Fam. P. over¬ 
natter begge fast i reden, men der er ikke nogen familieforøgelse på 
vej endnu. De to ungkarle, Hypargos og Hypochera, har hele tiden haft 
hver sin faste soveplads på grene henholdsvis næsten nede ved bunden 
og allerøverst oppe i volieren. løvrigt er hr. Hypochera gået i fældning 
og fremviser et meget broget udseende. 

Den 3. februar flyttede en mage ind i kollektivet til fr. Uraeginthus og 
han fik en strålende modtagelse. I tolv dage havde han siddet i et bur 
og været i stand til at høre og se hende, uden at kunne opnå kontakt 
med hende. Derfor var det en smule underligt at se dem sidde i hver 
sin ende af volieren hver nat, når de hele dagen med mellemrum har 
kurtiseret og danset for hinanden. Der må være sket noget glædeligt 
hos fam. L., de besøger kolberne og daphnierne tiere end nogen sinde 
og det er som om hans aggressivitet er aftaget - ikke engang de gamle 
ungers sang kan bringe ham i affekt - man tænker kun på den forøge¬ 
de familie. En svag pippen hørtes fra reden for første gang d. 4. 2. 
Den ene ungkarl, hr. Hypochera, kommer meget dårligt ud af det med 
det øvrige kollektiv - mange gange i den seneste tid har han »overfah 
det« flere af medlemmerne, men det er kun i de første timer efter dag¬ 
gry og oftest går det ud over hr. og fru L., idet de, når de forlader re¬ 
den for at fouragere, mellemlander på hr. H’s »private« post. Heldigvis 
forstår begge forældrene L. at give svar på tiltale, men det er ikke til¬ 
talende at overvære. 

Den 9. så jeg for første gang, ved hjælp af en lygte, to små gabende 
næb inde i reden hos fam. L., men der må være flere efter larmen un¬ 
der madningen at dømme. Hver gang »køkkenet« åbnes (flere gange 
dagligt) med de forskellige ret ter: spiret frø, kolber, salat, daphnier og 
halve melorme, mades ungerne op til 6-8 gange af hvert af forældrene 
i løbet af 15 minutter, men hvor mange gange i løbet af dagen, der bli¬ 
ver madet, er jeg ikke i stand til at oplyse. (Een ska' jo arbe’de. Mor 
Karen). 

Det ser ud til, at hr. Hypochera efterhånden har fundet »rytmen« for 
livet i »kollektivet« - skærmydslerne med de øvrige beboere er aftaget 
synligt og adfærden iøvrigt er blevet roligere. 

Hos fam. L. vokser børnene stadigt og fint - det er virkeligt interes¬ 
sant at se, hvordan en hel vold af faces vokser op i redeåbningen - det 
er jo så som så med redehygiejnen her. Den 24. kommer de første to 
ny »kollektivborgere« ud i »den store verden«. To små gråbrune klods¬ 
majorer, der tumler rundt til stor fortrydelse for alle andre. Dog er 
det vist ikke helt i forældrenes ånd, at ungerne er gået af reden i dag, 
for de forsøger begge at få dem op i redeen igen. Hr. L. er forøvrigt 
allerede igang med at udbedre en ny rede - pudsigt nok på samme 
sted i modsatte ende, hvor han ikke ville bo i første omgang. 

Fam. Pytilia kan åbenbart ikke rigtig finde »tråden«, de søger og un¬ 
dersøger redepladser og reder uden at kunne bestemme sig for hvor 
eller hvad. Måske er der noget i omgivelserne, der ikke er det helt rig¬ 
tige? Noget lignende gør sig gældende for fam. Uraeginthus og Nqisna. 
4. marts. En drastisk ændring er sket i »kollektivet« gennem de sene¬ 
ste dage. Reden som blev bygget af hr. L. til afløsning for den, hvoh 
ungerne blev ruget ud, er nu til fulde overtaget af ungerne - men i sel¬ 
skab med fru U., som har »adopteret« dem, hun forsvarer dem mod 
overgreb fra alle sider, selv fra de rigtige forældre. Efter at hr. og fru 
L. d. 6. rejste, er den fortsatte opmadning til fulde overtaget af fru U. 
Yderligere er også hr. Hypochera rejst, og en forunderlig ro har bredt 
sig i »kollektivet«; jeg ser frem til en yderligere rolig atmosfære når 
nu de unge også rejser, måske kan der komme gang i de andre fami¬ 
lier. Buceros. 


Hvordan bestemmer jeg en fugl? 

Med hensyn til bestemmelse af en fugleart er der sikkert en metode, 
der i den enkeltes øjne er »den eneste rigtige« - men skal en besitem- 
melse være mere end et »måske« - må den gøres med omtanke. 

Visse unge fuglevenner kan kønsbestemme fugle, som vi andre, der 
har 50 til 60 års erfaringer, går langt udenom. Selvfølgelig sker det. at 
deres afgørelser er rigtige, og dette giver en falsk fornemmelse af, at 
»denne metode er den rigtige og sikre«. 

Det sker, at jeg for mig selv eller tvungen af omstændigheder, bliver 
nødt til at afgøre et kønsspørgsmål - og det hænder, at afgørelsen vi¬ 
ser sig korrekt; men spørger man mig så om hvorfor - da er jeg ikke 
i stand til at pege på noget helt konkret - men der er så mange sam¬ 
stemmende aspekter i bl. a. størrelse, farver, glans og navnlig adfærd; 
hver for sig helt udefinerbare, men tilsammen konkluderer disse til 
min afgørelse eller bedømmelse. Det må her konstateres, at man altid 
har 50 % chance for at »gætte« rigtigt, og en vis del af fejlene bliver 
aldrig konstaterede. 

Selv et ur, der er gået i stå, viser jo den rigtige tid 2 gange i døgnet. 

men alligevel er det ret pinligt, når man gribes i at have lavet en fejl. 
Udstillingsbestemmelser af endog tvivlsomme race- eller underartsek¬ 
semplarer er meget prekære - når man ser, hvor svage sådanne viden¬ 
skabelige afgørelser er, så md det mane os andre til uhyre stor forsig¬ 
tighed. Ofte er racen afgjort på meget få eller endda kun ét enkelt! 
museumseksemplar og meget ofte er andre videnskabsmænd år efter 
kommet til et ganske andet resultat. Der kunne nævnes mange eksem-r 
pier og det er disse, som gør en del af os usikre og bange for at afgøre 
forskellige artsbestemmelser på et alt for spinkelt grundlag. 

Hvor svært det kan være, anskueliggøres bedst ved følgende eksempel: 
Dyrlæge Nørgaard-Olesen sad med skindet af en tangare og var af den 
formodning, at det skulle være af en bestemt underart. For at få dette 
be- eller afkræftet, sendte han skindet til en amerikansk professor, 
med tangarer som speciale; efter et stykke tid fik N-O skindet retur 
med en beklagelse - hvis ikke nøjagtig indfangningssted kunne opgives, 
var en nøjagtig artsbestemmelse ikke mulig. Dette til trods for, at den¬ 
ne dygtige videnskabsmand på alle måder ellers kunne måle, veje og 
tælle. Han måtte give blankt op fordi han ikke kendte det bestemte 
oprindelsessted. 

Kan I så ikke se os bestemme en fugl på en udstilling? Undertiden på 
en afstand af flere meter, dertil forstyrrende indtryk fra andre fugle, 
blade og grenværk ikke at forglemme dårlige lysforhold. Nej, lad os 
blot være meget forsigtige med bestemmelserne af sjældnere arter, 
som vi slet ikke kender forhistorien til og hvortil vi så at sige altid 
mangler tilstrækkelig litteratur. 

Lad mig, uden fortrydelse og netop fordi jeg anerkender ham og sæt¬ 
ter så stor pris på ham, anføre et lille eksempel på såvel en fejltagelse 
som en storhed hos den som har fejlet, nævne dr. phil. Finn Salomon- 
sen. 

Han var flere gange i årene 1935-42 på rejser til Grønland, hvor han 
studerede fældningsforløbet hos fjeldrypen (Lagopus mutus), et stu¬ 
dium der senere blev forsvaret på Kbh. Universitet - et værk på 500 
sider. 

Men også andre fugle interesserede den unge forsker og han fandt en 
i Østgrønland forekommende afvigelse af thorshanen (Phalaropus fuli- 
carius). Den almindelige thorshane havde en skinnende, næsten sortag- 
tig, underside, hvorimod den østgrønlandske afvigelse fremtrådte mat¬ 
tere i farven og lysere, desuden var vingefjerene kortere og derfor fo¬ 
reslog Salomonsen at der burde være to racer: 

Phalaropus fulicarius fulicarius, 
og som afvigelse fra denne 

Phalaropus fulicarius jourdani 

- men heri var J. L. Peters (der iøvrigt er af dansk afstamning) ;kke 
enig. Han havde selv en hel del forudsætning, idet han også havde stu¬ 
deret de grønlandske fugle - og i 40'erne fremsatte han den påstand, at 

der blot var tale om nedslidning af vingefjerene som grund for de mat¬ 
tere farver og kortere fjer. 

I 1950 tiltrådte F. Salomonsen J. L. Peters' antagelser og påstande idet, 
som han skrev, fornyede og indgående undersøgelser har afsløret at 
thorshanen ved ankomsten til Østgrønland er glansfulde, men at deres 
parringsspil med slæbende vinger og den megen løben omkring i det 
stride græs på de stenede områder, der er deres yngleplads, var den 
overvejende grund til forandringerne mellem de to artsfæller. Ja, der 
kan man se, hvordan det kan gå - og hvordan glansen kan gå af en 
fugl i naturen, for den påståede forandring var jo rigtig nok - hvor 
meget mere forsigtige bør vi så ikke være, når vi møder en glansløs 
fugl? 

Vi har et særdeles tydeligt eksempel med bjergværling (Fringillaria 
tahapisi) og syvstribet værling (Fringillaria septemstriata), hvor den 
første er mat som et stykke chokolade medens den anden er glansfuld 
som en frisk kastanie - alt andet lige, er bedømmelsen slet ikke så 
vanskelig - men hvad nu hvis fuglen med den fine glans har gået un¬ 
der forkerte forhold eller blot siddet hos en fuglehandler uden lys og 
frisk luft i måneder? Tro mig - så er ihvertfald glansen borte og må¬ 
ske meget mere med den, gået tabt. 

Vi ved jo alle med sikkerhed, at bevarelsen af fuglenes farver i mange 
tilfælde er overmåde vanskelige. Ildvævere, dompapper og stillidser 
mister de klare røde farver og bliver misfarvede, orange eller brunlige. 
Det er umiddelbart rigtigt, at hanfuglene ofte er stærkest farvede, har 
skarpere tegninger og endelig har en finere glans end hunfuglene - 
men har hunnen nu været passet gpdt og rigtigt og er hannen lige an¬ 
skaffet fra et længere ophold hos fuglehandleren, så er sammenlignin¬ 
gen helt umulig. 

Må jeg nævne endnu en faldgrube? - Helena Astrild (Estrilda astrild) 
- den er hos Steinb.-Wolters opført med 17 angivne lokale racer, hvor¬ 
af f. eks. E. a cavendishi mangler den røde bugplet, medens E. a. ru- 
briventris har en stærk, mørkrød, stort udbredt bugplet - og mellem 
disse mange nuancer. Når vi nu ved, at disse fugle ofte indføres i stort 
tal og mange racer sammen - og dertil har erfaret, at bugpletten an¬ 
gives som et sikkert kønskendetegn - hvilket jeg ikke tør benægte - 
men antager man nu at fuglene kun holdes med bugen fremad, så væl¬ 
ges måske en rødbuget hun (rubriventris) og en han uden bugplet (ca¬ 
vendishi) - så er den da bombesikker - her er altså et garanteret rig¬ 
tigt par, d. V. s. en han og hun. Det er helt rigtigt, men bare skrup for¬ 
kert. For den som skulle være en han er en hun, og den som er be¬ 
stemt for og anset som en hun er en han. 

Sådan kan det gå, og det sker meget oftere end man tror. 

Hos brillefuglene ses ofte 1,1 sat sammen af en Zosterops palpebrosa 
(med sort tøjle) og en Z. japonica (med brun tøjle). Hvor ofte har 
man ikke set to arter af muskatfinker udstillet som par - desværre 

også med unger og hvordan bestemmer man disse unger til næste år? 
Jeg spørger blot! 

Kan I ikke se vanskelighederne i roderiet og forstår I så ikke hvorfor 
vi er mere forsigtige jo ældre vi bliver - sporene skræmmer! 

Alt dette sker for gamle velbeskrevne arter, hvor meget større bliver 
så ikke vanskelighederne, når det drejer sig om helt nye, i fugleholdet 
ukendte, arter den første gang vi står overfor dem? 

Engang i 50'erne sagde Finn Salomonsen, at vi ikke skulle vente flere 
nye fuglearter - alt var nu gennemtrawlet og der var ingen overraskel¬ 
ser at forvente. Så rejste han til Philippineme og opholdt sig i nogen 
tid på Mindanao. Opholdet er beskrevet i en særdeles læseværdig bog 
- efter sin hjemkomst fik han at vide, at en ny fugleart (Erythrura 
coloria) var blevet konstateret i netop det højlandsområde, hvor han 
havde opholdt sig. Den blev første gang beskrevet i »Postilla« af Ripley 
& Rabor i 1961. Det er naturligvis ærgeligt for forskeren - men det gi^ 
ver samtidig et indtryk af usikkerheden i angivelserne af udbredelses¬ 
området; når en fugl nedlægges et sted, er det så altid sikkert, at det 
netop er midt i dens leveområde, eller er det i yderkanten af dens fo¬ 
rekomst, for ikke at påstå at det kan være en strejfer eller trækgæst, 
som tilfældigt er blevet observeret og nedlagt. 

Med den her angivne fejlmargin og usikkerhed, kunne jeg tænke mig 
at mane unge fuglevenner, som tror, at fuglehold og ornitologi startede 
da de kom med, til forsigtighed og ikke mene at vi gamle har været 
utilladeligt naive eller, som jeg har hørt, »gamle idioter«. Denne be¬ 
skrivelse er heller ikke helt korrekt - jeg har megen respekt for de 
gamle, selv om jeg ikke altid er enig med dem i alt, men tænk på, hvad 
de har præsteret med de få oplysninger og tynde beretninger. Yderli¬ 
gere er det uretfærdigt at sammenligne hvad f. eks. Finsch og Mathews 
skrev for 100 år siden, med den viden vi har i dag af forskernes resul¬ 
tater, som er tilgængelige - må vi få lidt mere respekt for det store ar¬ 
bejde de gamle hædersmænd har gjort. 

Så vil jeg lige pege på nogle usikkerhedsmomenter med hensyn til far¬ 
ve. 1. beskrivelserne af fugle foretages af videnskabsmænd, som må 
have nogen kendskab til farver - men så træffer vi farver som cycla- 
menfarvet - der er cyclamenplanter med hvide blomster og andre med 
røde, endog røde hvidplettede - hvad er så cyclamenfarvet? Eller rese¬ 
dagrøn - på enhver resedaplante findes farver fra guldgul til mørke¬ 
grøn, og hvad menes der så med resedagrøn? Ogjså ordene: stor ud^- 
strækning - bredt bælte - himmelblåt og jordbrunt er usikre og i me¬ 
get forskellig kurs. Vi opfatter og videregiver afvigende, fordi vi alle 
er så forskellige. 

Jeg har således fugle, præparater, fotos og farvetegninger af mindst 30 
stk. bjerglori (Trichoglossus haematodus), men ikke to af disse var 
ens„ og da jeg havde tegnet og farvelagt min bjerglori til »Papegøje¬ 
bogen«, blev jeg klar over, at der ville være mange, der med rette kun- 

ne sige: »Ja, mon der er noget ved hans tegninger - den ene kan jo 
være lige så misvisende som den anden - og bjerglorien kender vi da, 
for vi har den selv og den ligner i hvert fald ikke tegningen i »Pape¬ 
gøjebogen««. Hertil kommer, at foto- og diasfarver kan være ganske 
misvisende på de enkelte billeder af belysningsmæssige grunde - selv 
et perfekt billede kan undergå misfarvning ved trykning og derved 
fuldstændigt ødelægge indtrykket af fuglen. 

Så hellere lade være med at rode sig ind i noget end at få ørerne i 
maskinen - vi har nemlig altid råd til at sige: »Formodentlig, eller ved 
ikke« - det kan højest give et »0«, medens et hurtigt flot svar, der si¬ 
den viser sig at være forkert, altid trækker fra. Vi bliver jo alle, i alt 
hvad vi gør, vurderet efter vore dårlige præstationer. Og misundelige, 
når noget, vi har kludret med, let lykkes for andre ~ for mig var det 
et målbevidst arbejde, for dig kun et held. 

Må vi ikke nok bede om en lille smule moralsk oprustning i fremtiden 
- så vi levner andre den ære og hæder, de måtte have fortjent. 

Ingen af os er engle og vi kan tage fejl - derfor skal vi ikke gå ud over 
vore evners rækkevidde, men på værdig måde løse de opgaver, som vi 
får, på en forsvarlig måde - ingen kan beskatte en god samvittighed! 
Der er ingen grænser for, hvilke fugle vi kan møde på udstillingerne, 
og mulighederne for at møde én, vi ikke har set før, er store - der er 
over 20.000 forskellige racer, og altså nogen mulighed for fejlvurdering. 
En sikker metode til bestemmelse er udelukkelsesmetoden - den redu¬ 
cerer fejlmulighederne stærkt. Først efter ben og fødder: svømme-, 
vade-, gang- eller gribefod. Dernæst efter næb: frøknækker, insektæder, 
rovfugl eller papegøje. Herefter kan vi gå videre med antal vinge- og 
halefjer og til slut adfærden hos fuglene med fouragering, redebygning, 
opmadning af unger o. 1., og hver gang vi udelader arter nedskriver vi 
samtidigt faktoren for fejlvurderinger - men alligevel skal vi være om¬ 
hyggelige, hvis vi ønsker et acceptabelt resultat. 

Mine erfaringer, som her er nedfældet, er resultatet af mange års no¬ 
tater, idet det er min overbevisning at: Det tyndeste blæk er langt bed¬ 
re end den bedste hukommelse. AlbrechuMøller. 

HELENAASTRILD med afvigende farve. 

For godt et halvt år siden fik jeg fra Sigurd Christensen en mærkelig 
»Helenaastrild«. Dens farve på ryggen var kanelfarvet, meget smuk 
som zebrafinkerne var for nogle år siden inden man fik dem ødelagt. 
Nu er jeg noget bange for sådanne afvigere, jeg er blevet skuffet så 
ofte med sortbrune båndfinker med violette halsbånd og mange afar¬ 
ter af zebrafinker, både sorte og gulkindede - men i de allerfleste til¬ 
fælde er det fugle, som når de fælder under ganske normale forhold, 
under gunstig belysning og formålstjenlig fodring er blevet ganske 
normale. 

Så derfor har jeg ikke før nu omtalt denne afviger. Men nu synes det 

at holde sig, og jeg er herefter meget spændt på, om den sammen med 
en normalfarvet Helenaastrild, vil skride til yngel; det skulle være 
morsomt, hvis vi kunne møde med mutanter også fra Helenaastrilder- 
ne - men der kan være lange udsigter, og som bekendt er de små afri¬ 
kanske astrilders levetid ret begrænset - det er ikke som f. eks. kier- 
kefinker, hvor op mod 10 år ikke er sjældent, og vore beos blev da 17 
år hos os. De større papegøjer har jo en endnu længere levetid. Det 
viser sig jo, at der er en naturlig forbindelse mellem fuglenes tidlige 
yngletid og store kuld og korte levetid - og andre fugles sene yngle* 
kondition, få unger (små kuld og ikke hvert år) - og fuglenes lange 
levetid. 

jj Der må det nok konstateres, at Helenaastrilden er tidlig kønsmoden - 

og den har ofte store kuld, når den finder forholdene så gunstige, at 

^ den vil yngle. 

• Endnu er der ikke sket noget, men man har da lov til inderligt at håbe 

der vil ske noget det nu tilstødende forår. Albrecht-Møller. 

PS. Fuglen var med i en import fra Afrika 1972. 


Spørgekassen - 

Hvem er den første, som har udarbejdet en oversigt over de fugle, 
som har været opdrættet her i landet? T, F, i O. 

Ja, det er nok lidt ubeskedent, men nu har du jo spurgt, og så må jeg 
også svare rigtigt. 

Den første større samlede fortegnelse over hvad der har været opdræt¬ 
tet her i landet og af hvem, udarbejdede jeg 1951, og til et møde i F. 
F. F. 11. februar 1952 gennemgik jeg listen i foredragsform - og hvert 
år i januar/februar måned har Stuefuglene omtalt hvem der senere 
har fået F. F. F.s opdrætsplaquette. 

Senere har vores sekretær Nauta-Ridderstrøm, udarbejdet en samlet 
oversigt, der indtil denne dato var ført ajour. Nu er der senere sket 
flere opdræt, og en sådan liste er jo aldrig ajour. Jeg har selv ført op¬ 
drættene ind på de forskellige fuglearter i Aage Poulsens Tropefugle¬ 
nes liv, og denne bog har Ridderstrøm også haft adgang til. 

Albrecht-Møller. 

Hvor gamle skal fugle være før man yngler med dem? P. P. i V. 

Det er faktisk ikke til at svare på uden at det bliver pindet ud, men 
lad mig prøve. 

Jeg vil mene, at hunfuglene skal være helt udviklede, og det hænger 
gerne sammen med deres tilendebragte udfarvning - og denne står i 

ligefrem forhold til fuglenes levetid - det kan jeg anskueliggøre på en 
anden måde også. 

En papegøje, f. eks. Grå Jaco, er vel kønsmoden, når den er 7-8 år, og 
dens levetid er antagelig ca. 75 år, d. v. s. at det tager 1/10 af dens 
levetid at blive kønsmoden. Men småfugle som kun bliver nogle få år, 
har ikke tid at vente flere år, de er kønsmodne næste år, ja, tidligt til¬ 
lagte småfugle kan endda finde på at lægge æg fødselsåret. Parakitter 
er vel 3-5 år om at blive fuldt udviklede. 

Nu er vi i vores foderproces næppe så forsigtige med animerende og 

hormon insiterende stoffer, som vi skulle være, og derfor kommer 

mange fugle alt for tidligt i gang, og mon det ikke er helt indlysende, 

at det er forkert, når hunfugle skal præstere yngleresultater inden de ^ 

selv endnu er fuldt udviklede. Det må da give både små kuld og svage 

unger - og det gør det da også i langt de fleste tilfælde, tænk, den 

endnu ikke færdigdannede fugleunge skal præstere en ædproduktion, • 

som i mange tilfælde overgår dens egen vægt. 

Noget anderledes forholder det sig med hanfuglene. Deres parringsspil 
begynder inden udfarvningen, og det viser sig, at her er en ung han at 
foretrække for en gammel. 

Som fjerkræavlerne hævder, at erfaringsmæssigt bliver det bedste af¬ 
kom efter 2-årige høns og en 1-årig hane, og ofte kan det godt lønne 
sig at skæve lidt til andres erfaringer. 

Men lad ih vert fald aldrig drømmen om så hurtigt som muligt at få 
penge hjem for fugleunger være bestemmende for, hvor tidligt fuglene 
sættes i hæk. 

De kan stole på, at det giver bagslag, og det er ihvertfald ødelæggende 
for »hobbykulturen«. Albrecht-Møller. 

Da jeg har ladet mig fortælle, at turkis (N. pulchella) med rødt på 
bugen ikke kan accepteres som udstillingsfugl, men at andre siger, det 
ikke gør noget. Hvad skal man så tro? /. C. i H, *• 

Jeg har svaret på dette spørgsmål tidligere, men det er altså noget, 
som stadig dukker op - og helt løse spørgsmålet er nok umuligt. 

Men derfor kan vi da godt se på det i almindelighed. 

Først slår vi fast, at fugle med orange eller måske endog næsten rød 
bugplet forekommer i naturen - det er en kendsgerning, og de kan så 
ikke udelukkes som race, men vi må lære at leve med dem. Det er blot 
kedeligt, at de er bastarderede med de gulbugede, og i fjor ved dom¬ 
mermødet på Nyborg Strand, drøftede vi netop dette problem - og fuld 
enighed mellem de fremmødte dommere kan det ikke siges var til¬ 
stede. 

Men lad os prøve at rede trådene ud. Vi slår fast, at den gulbugede 
fugl er den vi bedst kender og længst har kaldt den rigtige, og heri er 
vi vistnok alle enige. 

Når Matthews så hævder, at der er een med en mørkorange bugplet. 

og vi i flere år har set eksemplarer af den her i landet, så må vi da 
bøje os for det, og om dette kan vi vel heller ikke blive uenige.; 

Det kniber derimod mere når vi møder de krydsninger som hverken 
er den ene eller den anden race, men en mellemform - og her er vi 
nogle som hævder, at de bør holdes adskilte og enten være det ene 
eller det andet og at blandingen må påtales eller diskvalificeres som 
race. Men her overfor står så en række fuglevenner som hævder, at 
den smørgule farve på fuglens underside er langt smukkere end den 
oprindelige matgule art. På en måde kan de måske have ret, hvis man 
anlægger et skønhedskriterium til grund • hvilket jeg dog ikke mener 
man har lov til så længe fuglen ikke er overført til »domesticerede« 
arter, så kan man forsøge at danne andre varieteter - men sålænge det 
drejer sig om naturfugle, må man følge naturens regler, og det må væ¬ 
re at holde de to varieteter skarpt adskilt, ellers får vi det samme rod 
som vi har med den alm. rosella. Der findes jo i dag her i landet næp¬ 
pe een eneste helt ren rosella han med grønne fjerkanter på overryg¬ 
gens fjer og pragtrosella har vi heller ikke her i landet, men en mel¬ 
lemting, som hverken er det ene eller det andet. 

Pragtrosella er opfundet i Tyskland, og engang i begyndelsen af dette 
århundrede kom en enkelt han her til landet (Hirthe), og den blev sat 
på en alm. rosella hun, og fra dem stammer alle de andre. Pragtrosella 
har gule rygfjer med så små og smalle skaftestriber som muligt. 

Altså nogen sikker afgørelse kan jeg ikke bringe Dem, der er altså 
dommere, som foretrækker de to racer adskilt, og andre, som synes 
det gælder om at få en så fin og glansfuld gul farve på fuglens under- 
derside - hvilken af disse to partier der vil sejre, er det for tidligt at 
spå om. 

For mange år siden så jeg første gang efter krigen den orangebugede 
på en udstilling jeg dømte i Svendborg, siden har jeg mødt den på fle¬ 
re udstillinger både her og i Sverige. 

Betænkeligt er det, når man blot siger, jeg vil have en af de unger fra 
ham, for de er så smukke, hvis det er til at blande ind i en ellers al¬ 
mindelig rødskuldret græsparakit-stamme. 

Når vi skriver »fine, glansfulde fugle«, eller »mangler glans over fjer¬ 
dragten« på burkortene, så er det altid indenfor de farver, som fuglene 
artsmæssigt skal have, og absolut ikke for at tilføre fremmede kulører 
i foretagendet. Albrecht-Møller. 

Hr. Albrecht-Møller. Tror De nogensinde Aage Poulsen bliver færdig 
med Papegøjebogen. En af de første der tegnede sig som køber for 
snart 10 år siden. K. M. i N. 

Det havde nok været rigtigst af Dem at spørge Aage Poulsen selv, men 
jeg skal da også nok forsøge at besvare det egentlige og indpakkede 
spørgsmål. 

Det er ikke altid Aage Poulsens skyld, når der har været spring i leve- 

ringerne af hefterne til Papegøjebogen. Normalt burde vi have haft 2 
hefter til ude i år; de er forlængst skrevet og sat - men jeg har siden 
Jul været helt indisponeret - og der er jo en masse arbejde, som skal 
gøres selv om manus er færdig - men de to hefter er altså på trap¬ 
perne. 

Om nogen af os, eller hvem, der overlever, er jo uhyre svært at sige, 
liv kan ingen jo garantere - og fuglefolk ved det måske bedre end alle 
andre ~ at vi kan ikke love noget her, alle må vi følge med, når det’ 
sidste slag er slået. 

Papegøjebogen er imidlertid stort set skrevet færdig, der mangler kun 
4-5 farvetavler, fordi en fugleven, der havde lovet materiale, har svigtet 
- så vi er lige ved vejs ende. ^ 

Måske tænker en og anden, hvorfor så ikke få det ud - men husk på, 
at det er ikke et værk, som er skrevet som mange andre; der har væ¬ 
ret et centertungt forarbejde på musæer, ved samlinger her og i ud¬ 
landet, på biblioteker og hos private - og alt dette er jo fritidsarbejde, * 

for der er slet ikke levnet dækning for arbejdet, endikke selv om vi 
bliver langt under de lavestlønnedes timebetaling. 

Det kan De ikke gøre for - selvfølgelig ikke; og jeg bebrejder ingen 
noget. Jeg har selv været glad for at gøre dette arbejde - og det er 
mit indtryk, at også andre er glade for at læse det - og da er hensigten 
nået. Albrecht-Møller. 

STUEFUGLKLUBBEN - Stavanger og omegn. 

Da jeg leste »Stuefuglenes« festskrift om foreningen for fuglevenner i 
Norge som hadde avgått en stille død, slo det meg straks al det kunne 
være på sin plass med en liten presentasjon av vår klubb. Stuefuglklub¬ 
ben Stavanger & omegn i det grønne blad. 

Klubben vår ble stiftet i 1953, så iår skal vi feire 20års jubileum, med 
påfølgende jubileumsutstilling og det hele som der følger med. Men 
nu skal jeg ikke foregripe begivenheternes gang. k 

Vi teller i øyeblikket 53 medlemmer i alderen 15-65 år, de fleste med¬ 
lemmer er ca. 25-32 år, i det hele tatt en livskraftig ungdommelig 
klubb. På våre møter som avholdes hver måned er fremmøteprosenten 
meget stor, i gjennomsnitt møter 43 personer på hvert møte, så inte¬ 
ressen er på topp. Vårt største handikap har vært og skaffe tilveie 
fugler av bra kvalitet til våre samlinger. I de første år fikk vi 100 
av det vi behøvet fra Danmark, men nu har det været forbud mot im¬ 
port derfra i en årrekke grunnet såkalte vetrinærhygieniske grunner. 

Heldigvis ser vi en lysning på dette nu. 

Imidlertid har det vært tillatt med import fra Sverige og det er ikke 
få fugler som har kommet luftveien fra våre gode venner i foreningene 
i Lund og Malmø. Klubben har også ett meget nært samarbeide med 
Ålborg fugleforening og flere av våre medlemmer deltok på Nordjydsk 
fugleutstilling ifjor med meget bra resultat. 

Vi skal også delta der nede i høst, og likeledes skal medlemmer derfra 
delta på vår jubileumsutstilling her i Stavanger 9., 10. og 11/11 73. Vi 
mener det er av stor betydning for fuglesaken og delta utover lande¬ 
grensene. 

Et annet handikap for oss er, at vi er den eneste fugleforening i Norge. 
Vårt største ønske for fremtiden er, at det vil komme klubber i de an¬ 
dre Norske byer også. I øyeblikket ser det ut til, at vi skal få under- 
avdeling i Haugesund, en by som ligger 1 times båttur unna, lykkes det 
biir det kanskje muligheter for knoppskyting andre steder også. 
Interessen for fuglehold er det iallefall ingenting og si på her oppe, 
noe våre årlige utstillinger er et bevis på. Vi har i årenes løp hatt for- 
nøyelsen av å ha: 

Aage Madsen, Viborg, Harry Møller-Nielsen, Ålborg, Steen Carstensen, 
Stilling, Sven Sjøstrøm, Dalby, Sverige, Arne Tillberg, Malmø, som 
dommere her oppe, noe som vi er meget takknemlige for. Tilslutt vil 
vi her oppe takke for det gode forbilde Dansk fuglehobby har vært for 
oss, likeledes for den gode vennlige mottagelse våre medlemmer har 
fått rundt hos de forskjellige fuglevenner i Danmark. 

Med hobbyhilsen 
Medlemmene i Stuefuglklubben 
Stavanger & omegn. 


Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Peter Bangsvej 58, 1. th., 2000 Kbhv. F. 
Best.mdl.: Peter Westenholz, Hvidørevej 49, 2930 Klampenborg. 

Telefon (01) OR 3526. 

Bisidder: Aage V. Nielsen, Thorupgård allé 32, 2720 Vanløse. 

Telefon (01) 71 6140. 

NÆSTE MØDE: Tirsdag d. 10. april kl. 20 i Set. Andreasordenens Sel¬ 
skabslokaler, Frederiksberg allé 11. 

EMNE: Filmsaften med fluer m. m. 

Mødet d. 13. marts blev som vanligt indledt af formanden med en vel¬ 
komst til de fremmødte medlemmer. 

Et par orienterende bemærkninger fra seneste afholdte bestyrelsesmø¬ 
de om hvem der er blevet delegeret til »Samarbejdet«s kongres samt 

en beklagelse over det lille blad fra sidste måned. I forbindelse med 
bladet lovede formanden bod og bedring, men pointerede samtidigt, at 
der ikke var noget forbud mod indsendelse af artikler. »Lad os dog få 
Deres oplevelser til Deres blad. Det er trist med den samme pen hele 
tiden - ordene udefra er med til at give en helt ny fornemmelse, med 
de anderledes sammenstillinger og nuancerede iagttagelser«. 
Vanskeligheder i forbindelse med en foredragsholder til aftenen, havde 
resulteret i en opfordring til Albrecht-Møller om at fortælle eller ind¬ 
lede med: 

»Hvordan bestemmer jeg en fugl?« 

Efter foredraget blev ordet frit, og mange af de ting vi fik at vide, 
blev debatteret til afslutningen. FnR, 

RINGSTED FUGLEFORENING 

afholdt et medlemsmøde på Ungdomsgården den 6. marts med tale af 
Mogens Stig Andersen, Frederikssund. 

Formanden, Poul Jensen, bød velkommen til alle, der var mødt, og en 
særlig tak til M. S. Andersen, der kom trods den megen sne, vi fik den 
dag. Det blev en god aften. M. Andersen havde nogle dejlige farvefilm 
om både små og store fugle, og talte om deres røgt og pleje. Aftenen 
sluttede med bankospil. Sekr, 

Næste møde bliver den 3. april 73 på Ungdomsgården kl. 19,30, der bli¬ 
ver vist film denne aften, som jo er den sidste inden ferien. 

ROSKILDE OG OMEGNS FUGLEFORENING 

Medlemsmøde 5. marts 73. Dyrlæge Ockens holdt et meget omfattende 
foredrag om vore fugles urinveje og forplantningsorganer samt syg¬ 
domme i disse. Disse sygdommes behandlingsmetoder og anvisning af 
brugbar medicin samt gode råd iøvrigl, manglede heller ikke. Foredra¬ 
get omfattede nyrebetændelse, svulster, orm, læggenød, vindæg og me¬ 
get mere. De 46 deltagere udviste en enorm spørgelyst bagefter. 

F. Dueholm. 

Datoen for vor udstilling i F. D. F. huset, Køgevej 100, er fastsat til 2., 
3. og 4. nov. 1973. Forudsat at Roskilde Kommune ikke til den tid har 
revet huset ned, til fordel for en ny kommunal administrationsbygning. 

SAMARBEJDET MELLEM DANSKE FUGLEFORENINGER 
MØDELISTE for april måned 1973: 

2. Roskilde og Omegns Fugleforening, møde, RB’s Klubhus, Møllehus¬ 
vej, mandag kl. 19,30. 

2.D. K. K. (Kanarieklubben), møde. Sprogforeningen, Rømersgade 23, 
mandag kl. 19,30. 

4. Foreningen for Stuekultur, Assens, møde. Hotel Lillebælt, onsdag 
kl. 20. 

4. Silkeborg Fugleforening, møde, Forsamlingsbygningen, Vestergade, 
onsdag kl. 20. 

5. Stuekulturs Fuglevenner, møde, Valby Skole, værelse 13, Rughave- 
vej, torsdag kl. 20. 

9. Vestsjællands Fugleforening, møde. Højskolehjemmet, Set. Mikkels- 
gade 15, Slagelse, mandag kl. 19,30. 

5. Helsingør Fuglevenner, møde. Færgegården, torsdag kl. 19,30. 

9,Stuekultiirforeningen af 1960, Frederikssund, møde, Ungdomshuset, 
Kocksvej, mandag kl. 19,30. 

9. Vestegnens Fu^gleforening, møde. 

10. Frederikshavns Fugleforening, generalforsamling, Bechs Hotel, tirs¬ 
dag kl. 20. 

\0. Foreningen for Fuglevenner, møde, Set. Andreasordenens Selskabs¬ 
lokaler, Frederiksberg allé 11, tirsdag kl. 20. 

10. Stuekultur for Nakskov og Omegn, møde, Forsamlingsbygningensi 
store sal, tirsdag kl. 19,30. 

12. Fuglevennerne i Århus, møde, lan Curran, Østergades Hotel, tors¬ 
dag kl. 19,30. 

12. Holbæk og Omegns Fugleforening, møde, Hotel Isefjord, torsdag kl. 
19,30. 

12. Næstved Fuglevenner, møde. Kvægtorvets restaurant. 

16. Københavns Fugleforening, møde. Folkets Hus, Jagtvej 69, mandag 
kl. 19,45. 

\7. Søborg Stuekultur, møde. Egegårdsskolen, Ræveholmen 1. 

Odense, møde. Kongreshuset, Asylgade, onsdag kl. 19,30. 

Svendborg og Omegns Fuglevenner, møde. Borgerforeningen, ons¬ 
dag kl. 19,30. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren. 

Sælges: 2 stk. blå, 4 stk. halvblods dværgpapegøjer. Unger fra oktober/ 
december 72 af 2 ubeslægtede par. 1,0 diamantfinke. 

Carlo Henriksen, Bergmannsvej 89, Thurø, 5700 Svendborg, 
tlf. 09 20 53 61, helst efter kl. 17. 

Sælges: 1,0 sorthovedet dværgpapegøje med blå arvelighed. Følgende 
ynglepar: 1,1 rødhovedet dværgpapegøjer, 1,1 diamantduer, 3,3 kanarie¬ 
fugle. 1,0 hvid risfugl. 3 stk. hvide risfugle fra december 1972. 

I. Fuglstrup, Drosselvej 5, kælderen, 2000 København F. 

Sælges: 1,1 Stanley parakitter fra 1972 med fast ring, født sidst i april, 
fra friluftsvoliere og sendes ikke. 

Leo Skovgaard Nielsen, Peder Billesvej 30, 4300 Holbæk, tlf. 03 43 49 29. 

Sælges: 12,0 rødorange og rosa kanarier, 0,12 orange kanarier af bed¬ 
ste afstamning, alle med fast fodring 1972, 60 kr. parret. I bytte kan 
tages splendid, turkis eller bourks parakitter. 

Laurits Petersen, Konsul Jensensgade 9, 8700 Horsens. 

Sælges: 1,1 rødvinget parakitter fra 1971, 1,1 pennant fra 1972, 1,0 blå¬ 
vinget, 0,2 splendid. 

Købes: 1,0 rødvinget 3 til 4 år eller byttes med ovenstående. 

K. Nielsen, Dalvangen 39, 2700 København Brh.. Dag Taga 408, aften 
Bella 9430. 

Sælges: 2,2 Lessons spurvepapegøjer (ubeslægtede), 1,1 kanarievinget 
parakitter, 0,1 sangparakit 1971, 1 rosenhovedet dværgpapegøje 72. 
Sendes ikke. 

Clausen. (01) 60 29 92. 

Købes: 1,1 rosen-, rød- og sorthovedet dværgappegøjer samt 0,1 Bob 
White-vagtel. 

H. Jebjerg, Sandvejen 32, Vindinge, 4000 Roskilde, tif. (03) 36 09 69. 

Købes: 0,1 sodbrunhovedet, 1,0 sorthovedet dværgpapegøjer, 1-2 år, kun 
pæne fugle har interesse. Opgiv venligst pris. 

Erik G. Kofoed, Langgade 31, 4780 Stege, tlf. (03) 81 45 22. 

Sælges: 1,2 turkis-, 2,2 splendidparakitter. 1,1 lutino undulater, 0,1 opa- 
line, 1,0 belle lysegrøn, 2,0 opaline grågrønne, 5,0 opaline lysegrønne. 
Engelske undulater, god størrelse. Eller byttes med spurvepapegøjer. 
Poul Pedersen, Tjørneallé 11, st., 4200 Slagelse, tlf. (03) 52 77 58. 

Sælges: 1,0 elegant fra 71. 

Købes: 0,1 blå rosella, helst 2-3 årig flot fugl. Skriv pris, kan eventuelt 
afhentes. 

Knud Rand, Nationernes allé 1, 3000 Helsingør. 

Købes: 0,1 elegant, 0,1 diamantdue. 

Poul Schacksen, Middelfartvej, 5464 Brenderup Fyn. 

Købes: 1,0 Stanley. 

John Carlsen, Lærkevænget 7, 5461 Korup Fyn, tlf. (09) 13 53 71. 

Sælges: 1,1 turkis 1972. 

Villy Poulsen, Solvænget 17, 5610 Assens, ti. (09) 71 23 13 kl. 8-16. 

Sælges: 1,0 sorth. gouldsa., 2,0 rødh. split sorth. gouldsa. 

N. K. Nielsen, Dalgasvej 23, 7500 Holstebro, tlf. (07) 42 20 80. 

Sælges: 1,0 splendid, 0,1 elegant, 0,1 turkisparakit. 

Bytte: 1,0 blåvinget byttes med 0,1 blåvinget. 

Arne Jørgensen, Lumby vej 12, 5000 Odense. 

Sælges: 2,2 virginske vagtler 30 kr. stk., stenhøns par 100 kr., diamant- 
duer par 40 kr., 3,0 gul guldfasaner a 60 kr. 

Chr, Sandvej, Holmskov, 6430 Nordborg, tlf. (04) 45 16 80. 

Ønskes byttet: 1,0 kinaparakit med 1,0 for blodfornyelse (dansk opdr.). 
Købes: 2 stk. sorthovedet papegøjer (Pionites melanocephala), 0,1 ma- 
laysia langhaleparakit (Psittacula 1. longicauda). 0,1 Ara Kakadue 
Palm Kakadu? 

Kurt Damvig, Plantagevej 10, 3460 Birkerød, tlf. (01) 8144 83. 

Købes: 0,1 stribet astrild, 0,1 purpurkronfinke, 0,1 sortrygget ringt 
astrild, 3,0 ceresastrilder, 0,1 diamantfinke, 1,1 hvidbroget Gloster Fan- 
cy Consort, 1,1 hvidbroget Gloster Fancy Corona. Kan evt. afhentes. 
Fl. Barslund, 0. Boulevard 29, 4930 Maribo, tlf. (03) 88 16 87. 

Sælges: 4,0 Stanley, 3,2 splendid og 2,0 bourks parakitter. 3,1 A. perso- 
nata m. gul arvelighed, 2,2 A. personata m. blå arvelighed, 3,3 renhvide 
risfugle. 

Købes: 0,1 evt. 0,2 bourks parakitter 

Poul Frandsen, Brønshøjvej 80, 2700 Kbhvn. Brh., tlf. (01) 71 79 25. 

Sælges: 3,3 blåvingede og 3,3 elegant græsparakitter. 

Fru E. Johansen, Risbyholmsvej 26, 2700 Københ. Brh., tlf. 71 96 38. 

Sælges: 1,0 tigerfinke 10,00, 1,0 gulbrystet astrild 10,00, 1 stk. orange- 
kindet astrild 10,00. 

Købes: 0,1 tigerfinke, 1,0 trefarvet nonne. 

Poul Hansen, Lynge Byvej 24, Lynge, 4180 Sorø, tlf. (03) 63 20 77. 

Købes: 0,2 rødh. græsparakit, 1,0 blå rosella, 0,1 Stanley parakit, 1,0 
kronfinke, 1,0 bourks parakit, 0,2 alm. rosella. Tilbud på eng. undulater 
ønskes samt turkis og elegant. 

Giinnars Fuglehave, 4941 Bandholm. 

Sælges: 3,2 turkisparakitter (72). 

Da min mangefarvede hun (72) pludselig er blevet enke, ønskes enten 
en dito han eller hunnen kan købes. 

Jørgen Jensen, Katrinevej 67, 7800 Skive, tlf. (07) 52 40 10. 

Byttes: 1,0 blå rosella 72 ønskes byttet med 0,1 do. 72. 1,0 eller 0,1 pen- 
nant ønskes byttet for blodfornyelse 72. Evt. sælges den blå 1,0. 

Knud //. Mikkelsen, Nymarksvej 1, 9400 Nørresundby. 

Farvekanarier sælges: 3,0 rødorange rimet, 1,0 rødorange intensiv, 1,1 
kobber. Pris: 35 kr. pr. stk. 

Aksel Mortensen, Fyrvejen 5, 7900 Nykøbing M., tlf. (07) 7208 77. 

Købes: Gloster Fancy hunner ønskes til købs, helst gule. Udstillings¬ 
bure til Gloster Fancy købes. 

Leif Tolstrup, Ahornvænget 11, 7800 Skive, tlf. (07) 52 34 67 inden kl. 18. 
Sælges: 2,6 splendidparakitter (72). 

Sv. E. Hansen, Parcelvej 6, Lendemark, 4780 Stege, tlf. (03) 81 52 75. 

Pd grund af ophør sælges mine avlspar, som består af 2,2 bjerglori, 1,1 
blåkindet lori, samlet eller adskilt i parvis. Små rustfri akvarier på 
reol til opdræt kan indgå i handelen. 

G. Feigh, Storegade 148, 4780 Stege, tlf. (03) 81 42 53 - 81 34 46. 

Sælges: 1,1 gulryggjet lori, store kraftige sunde fugle. I bytte kan evt. 
tages andre lorier eller parakitter. 

Flemming Frederiksen, Slåenvej 15, 6700 Esbjerg, tlf. (05) 12 63 46; ef¬ 
ter kl. 19 (05) 12 32 44. 

Sælges: 1,1 elegant 69-70, 2,0 elegant, 0,2 splendid 72. 

Erik Hansen, Slotsvænget 17, 4200 Slagelse. 

Købes: 0,1 pennant, røde art, 0,1 Stanley, 0,1 bourks, 1,0 rødbrystet 
græsparakit, helst 2-årig. 

Poul Keis Larsen, Troelsevej 38, 5491 Blommenslyst, tlf. (09) 96 71 36. 

Sælges: 7,7 turkisparakitter. Alle er store flotte fugle fra friluflsvoliere. 
Sælges gerne ? 

Kaj Jensen, 5932 Humble, Nordenbro Bageri, Langeland, tlf. 09 56 10 21. 

Sælges: 1,1 turkis, 1,2 elegant, 3,2 splendid, 1,1 spidshalede bæltefinker 
med 5 stk. udfarvede unger. 

Købes: 1,1 lille kubafinke, 1,1 diamantfinke, 1,1 rødhovedet papegøje- 
amadine. 

Ejv, N. Madsen, Svendborgvej 17, 5260 Hjallese. 

Købes: Agapornis lilianae, 0,1 Agapornis pullaria. 

Byttes: 1,0 laranta til 0,1. 

Kjeld Christensen, Slettebakken 4, LI. Sverige, 3400 Hillerød. 03 26 42 07. 

Sælges: Kæmpestor opaline himmelblå udstillingsundulat, en hun af 
usædvanlig høj kvalitet. Sælges kun ugerne grundet mangel af yngle¬ 
plads. Stamkort medfølger. 

/. H. Jensen, Morbærhaven 6/50, 2620 Albertslund. 



Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Sch/untz - BeilahøjveJ 129 - Ttf. GO 8756 

Privat (01) 69S3t€ 


TROPEHUSET HOLBÆK 

Sodbrunhovedet, Sorth,-, Rødh.-, Rosenh.> dværgpapegøjer 
Rosella, Ildvinget, Alexanderp. (voksne) 

Løbehøns (forsk.), Sølvdiamantduer, Zebra-, Glansbiliedduer 
Alt i australske pragtfinker. 

Tropehuset, Kastanievej 18, (03)430485 

— stedet hvor fuglefolk mødes. 


TAIMGARER 2 

Jeg havde planlagt udsendelse i første halvdel af april, men må 
se i øjnene, at dette ikke kan lade sig gøre. For at have lidt at 
rette mig efter, tilbyder jeg alle, der bestiller nu 
bogen til favørpris kr. 75,00. 

Denne pris kan ikke holde fremover, men gælder indtil situatio¬ 
nen er mere afklaret. I favørprisen er moms og fors. indregnet. 
AAGE POULSEN, Søndergade 2 A, 4050 Skibby. 










0»g mccrke Hl os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HowrrzvEj u - fasan 7022 


Punktsvejset volierenet 
1 m brede ruller a 30,5 m. 
masker, tråd nr. 18. 
kr. 200,00 

Ved køb af 3 ruller 4- 5% 

Ved køb af 5 ruller -f 10% 

Alle priser er excl. moms. 

Levering pr. efterkrav. - Rekvirer 


Volierer i samlesæt 

Galvaniserede 10 mm rund jerns- 
rammer påsat punktsvejset net 
med Wxl” masker: 

Siderammer 97,5x180 cm kr. 32,00 
Lågerammer 97,5x180 cm kr. 46,00 
Tagrammer 97,5x195 cm kr. 32,00 
brochure med monteringsvejledning 


DANSK TRADVAREINDUSTRI 

Bred - 5492 Vissenbjerg - TIf. (09) 471004 


BRDR. LUTZHØFPs EFTF- — Rinqstedqade 6-8 - Roskilde 

Tlf. (03) 35 32 07- 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding. 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, son. 

Solsikke, mixed. 

Valmuefrø, blåt. 

Ordrer på 50 kr. franko 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

Skriv efter prisliste. 


-I- efterkrav. 


Bladudv. Ansvarsh. red.: Albrecht-Møller, Christen Koids Alle 1. Kastrup 




















Frøhandler 

CHR. PETERSEN 

IMPORT . EXPORT 

96 

København S. 

TIf. (01) 58 60 82 
Detail og en gros 

Ny prisliste 

Forsendes overalt I landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 

Spørg efter vore varer hos 
Deres leverandør 



Koluiå' Pcrjor'h. 
blodfodci' HI bl-3 
Lindulat-ci'. ef 
uundværlighsoin 
bilskudspodci’. 
IhmcnnvisUc bcbcn'cr - 
jo ogs 3 ,kod foruden brod 
*09karrå/lci*foi’ aV v<¥?rc \ 
foi*in.Vc,d rcqclrnarssig 

Hisiuhiing til fodeix^Kif 

PSLUIS' PERFORT 

holdci’ Dc Deres |ugle sunde 
09 ynglevilhgc. 
ynglcresultoternc foi'bcdrcs 
bclydeligt. 

Pi pvepOSCi’«hll<^ gerne 
groih's til disposition. 


HOLGER MATTHIESSEN 

Overgaden oven Vandct-44 
København k7 TIf. ASta 6245 



Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

v__ ) 









v'tJDl TH r-t FLRSCN 

SKYfieflARKSVCJ 55 

Nilsrveo 

17i 


»HELLERUP TROPEHUS« 

STRANDVEJEN 142 — 2900 HELLERUP — TLF. (01) HE 7200 



Import af sjældne fugle og fisk. 

Vi yder 14 dages garanti med fuld 
ombytnfngsret på alle fugle 


KØB-SALG-BYnE 

NB. Kun for medlemmer. 10^ rabat 
pfi ethvert kob over 20,00 kr. 


ufo orffcii tkitif* 

